Bloem-vrou verdwyn spoorloos | Maroela Media
Natasha Mans (Foto verskaf aan Maroela Media)
Mans se lewensmaat het Dinsdag aan Maroela Media gesê Natasha het verlede Donderdag, op 31 Mei, ŉ werker gaan aflaai, teruggekeer huis toe en daarna spoorloos verdwyn. Sy het in die Groenvlei-gebied in Bloemfontein gaan stap en nie weer teruggekeer huis toe nie.
Volgens hom is sy laas tussen 10:00 en 11:00 die oggend gesien. Sy het ŉ denim en ŉ oortrektop aangehad.
Mans het ŉ tatoeëermerk op haar regterarm, ŉ kruis van ongeveer 8 cm x 4 cm groot met die datum van Noeline se afsterwe, 7 April 2015, daarby.
Enigiemand met inligting oor waar Mans haarself bevind word versoek om speurder Mokhele te skakel by 060 340 0135 of ao Liebenberg by 071 682 5063.
Maroela Media het vroeër berig Moses Maoka (37) is twee lewenslange vonnisse opgelê vir die moord en verkragting van Noeline. Hy is ook tot ŉ bykomende nege jaar tronkstraf gevonnis op drie aanklagte van huisbraak. Natasha het op Noeline se liggaam afgekom. Hulle het saam in ŉ woonstel op ŉ kleinhoewe in Bainsvlei gewoon. Maoka was voorheen ŉ werker op die kleinhoewe en het Noeline en haar ma geken.
Baie hartseer. Hoop en bid ernstig dat sy lewend gevind sal word. Ag mense moet net nie weer alleen gaan stap of draf nie. Stap en draf in groepe en verander gereeld die troete ook op verskillende tye.
ń Mens kan maar net hoop en bid dat sy ongedeerd is.
Nataly · 6 maande gelede
Hoop sy word gevind so gou as moontlik…dis al 5 dae later…😣
Adele · 6 maande gelede
I pray that she is found safely can only imagine what she went through finding her daughter
Haar dogter se moordenaar is vir lank tronk toe gestuur.Wat is die kanse dat hy iemand kon opdrag gee om wraak te neem.
Dit is moontlik, ek hoop dit word ondersoek. Ek is bekommerd dat sy ‘n werker gaan aflaai in moontlik ‘n gevaarlike gebied, en dat sy alleen gaan stap. Selfs mense wat in groepe stap word deesdae aangeval.